Felsőgalla Horgász Egyesület. (Kéki tó)

Horgászrend egyesületi tagok részére 2024

1 . **Társadalmi munka tisztségtől függetlenül mindenki számára kötelező**, évi egy alkalommal. a

társadalmi munka pénzbeli megváltása 20,000. - Ft. (Hölgyek és 65 év feletti tagok mentesülnek)

2 . **A vízparton szemetet hátrahagyni tilos**! A szemetes helyre érkező horgász köteles a

horgászat megkezdése előtt az ott található szemetet összegyűjteni, és a kijelölt szeméttárolóba

vinni. Amennyiben a horgász, ha azt észleli, hogy a parton valaki szemetel akkor köteles azt a fentiekre

figyelmeztetni**. Lehetőség szerint a magunk által termelt hulladékot távozáskor vigyük magunkkal**

. (üresen sem nehezebb, mint mikor még teli volt. )

3. A horgászatra jogosult horgászat közben köteles magánál tartani a halfogásra jogosító

okmányokat, melyeket az ellenőrzésre jogosult személyek (halőr, társadalmi halőr, rendőr és

más hatósági személyek) felszólítására fel kell mutatnia, és lehetővé kell tennie a

horgászeszközök és a zsákmány átvizsgálását

4. Éjszakai horgászat az egyesület vizein **május 1.-től szeptember 30.-ig péntek és szombat**

éjszaka, valamint egyéb munkaszüneti napok esetén az utolsó munkanap éjszakájától az utolsó

munkaszüneti napra virradó éjszakán engedélyezett. **Előzetes bejelentés után ezen időszak (Május**

**1- szeptember 30) alatt bármely nap éjjel is engedélyezett a horgászat a tagoknak. Az éjjeli horgászatot ebben az időben 24 órával a horgászat előtt jelezni kell az**

**egyesület hivatalos Facebook oldalán üzenetben vagy egy vezetőségi tagnak privát üzenetben**

**vagy sms-ben. Május1-től- szeptember 30.-ig 03 órától 22 óráig, október 1-től-április 30.-ig 05 órától 22 óráig lehet horgászni.**

**A horgász sötétedés után köteles horgászhelyét folyamatosan megvilágítani**.

5 . Az egyesület vizein a felnőtt horgász két bottal, botonként két horoggal, az ifjúsági, a

kedvezményezett horgász, egy bottal, két horoggal horgászhat. A gyermekhorgász egy bottal,

egy horoggal, keszegező, úszós, készséggel, felnőtt horgász felügyelete mellett, egyazon álláson, napkeltétől napnyugtáig horgászhat.

Csaliháló csak csalihal fogására használható, nagysága max.: 1 m2 lehet. A csaliháló és a

sneciző készség két bot melletti egyidejű használata harmadik készségnek számít és nem

megengedett. Etető bot (rakéta, spomb, parittya) használata két bevetett készség használata

mellett is lehetséges. Etetőhajó használata engedélyezett.

6. Fogható nemes halak, mennyiség és méret alapján, tilalmi időszakok:

ponty: kifogható méret 32 cm, tilalmi ideje nincs. hetente 1 db

amur: kifogható méret 40 cm, tilalmi ideje nincs. hetente 1 db

* süllő - csuka-balin: kifogható méret 40 cm, hetente 1-1-1 db **02.15-04.30 tilalom**
* harcsa: kifogható méret 60 cm, hetente 1 db **05.02-06.15 tilalom**

Felnőtt horgász elvihető nemes hal mennyiség: évente összesen 18 db

Elvihető nemes hal mennyiség: hetente 4 db, a fentiek betartásával, tehát **nem** 4 db ponty /hét

Egyéb hal: 5 kg/hét

Ifjúsági, kedvezményezett: évi 9 db nemes hal, hetente: 1 darab, egyéb hal 3 kg/ hét

Gyerek horgász: egyéb hal 3 kg/ hét

Süllőt, pontyot, amurt 4 kiló felett elvinni tilos!

Egyesületnél a compó, koi ponty védett hal, elvinni szigorúan tilos!

7 **. A horgász köteles magánál tartani az alábbi felszerelési tárgyakat: Pontymatrac, (kivétel pergető horgász)**

**merítőháló: Horgászat megkezdésekor nyitott állapotban a horgászálláson tartandó! haltartó szák, golyóstoll, vagy filctoll, mérőszalag, digitális halmérleg, szemeteszsák,**

**Ezek meglétét, halőreink felszólítására a horgász bemutatni köteles, hiányosságok esetén a**

**horgászatot be kell fejezni.**

8 . **Tüzet gyújtani csak a kijelölt tűzrakóhelyen lehetséges (a bódé mellett) A horgászálláson, és környékén tüzet rakni szigorúan tilos!**

 A horgászrend be nem tartása fegyelmi eljárást von maga után, aminek következménye akár eltiltás is lehet!